作者:羅隱
標題:酬丘光庭
內容:正月十一日書劄，五月十六日到來。柳吟秦望咫尺地，上言二年隔煙水，下有數幅真瓊瑰。行吟坐讀口不倦，鶴齡鴻算不復見，雨後蓑笠空莓苔。自從黃寇擾中土，朝廷濟濟百揆序，寧將對面容奸回。禍生有基妖有漸，懦夫早歲不量力，策蹇仰北高崔嵬。千門萬戶扃鎖密，榮衰貴賤目所睹，莫嫌頭白黃金臺。